en en en lv en en en fa id en et lv lv lv lv en en en en en en en en en en lv en en lv en lv lv lv lv lv lv lv en lv lv lv en hbs_lat lt de fr hbs_lat en en en en en en en en en de en en en lv en en lv lv lv en lv lv lv fr lv lv lv en en fa en en en en
Elīze fon Junga-Štilinga (Elise von
Jung-Stilling, 1829–1904) – māksliniece, pedagoģe, pirmās Latvijas
teritorijā dibinātās mākslas skolas – 1873. gadā dibinātās Elīzes fon Jungas-Štilingas zīmēšanas skolas – izveidotāja. Strādājusi par zīmēšanas skolotāju Rīgas
pilsētas meiteņu skolā un neprecēto sieviešu apvienības Meiteņu
amatniecības skolā. 1908. gadā Rīgas Mākslas biedrība nodibināja viņas vārdā nosauktu apbalvojumu par sasniegumiem mākslas amatniecībā – Jungas-Štilingas medaļu.
Literatūrā minēta Rīga kā dzimšanas vieta.
Viņas vectēvs bija Johans Heinrihs Jungs (Johann Heinrich Jung, ari: Jung-Stilling,
1740–1817), ārsts, rakstnieks, Johana Volfganga fon Gētes jaunības
draugs. Vecaki: māte Amalija fon Junga Štilinga, dzimusi fon Arnolda (Amalie von Jung-Stilling, von Arnold; 1806, Maskavā –1859, Rīga [?] ) un tēvs Kristians Ludvigs Fridrihs fon Jungs-Štilings (Christian Ludwig Friedrich von Jung-Stilling, 1795, Mārburga – 1853, Rīga).
Vairākas viņas māsas aktīvi darbojās Neprecēto sieviešu apvienībā (Jungfrauenverein) un citās labdarības organizācijās, arī skolās. Viens no brāļiem – Frīdrihs Aleksandrs Heinrihs fon Jungs-Štilings (Friedrich Alexander Heinrich von Jung-Stilling, 1836–1888) bija statistiķis, redaktors (skatīt: deutsche-biographie.de, digiporta.net ).
Pirmo māksliniecisko izglītību guvusi pie vietējiem māksliniekiem, arī pie gleznotāja Jūliusa Dēringa Jelgavā (1849, 1851), pēc tam studējusi Drēzdenē pie gleznotāja Ādolfa Ērharta (no 1852), papildinājusies Karlsbādē un Minhenē.
1863–1895: strādājusi par zīmēšanas skolotāju Rīgas pilsētas meiteņu skolā.
1873: Rīgā atvēra privātu zīmēšanas skolu meitenēm, ko vadīja līdz pat savai nāvei 1904. gadā, kad to pārņēma Rīgas pilsēta, iizveidojot uz tās bāzes Rīgas pilsētas mākslas skolu.
1876: līdzdarbojās Neprecēto sieviešu apvienības Meiteņu amatniecības skolas izveidošanā, strādāja tajā par zīmēšanas skolotāju, kopš 1882. gada skolas valdes priekšsēdētāja.
Amālija fon Junga-Štilinga - Mother
Amālija Marija fon Junga-Štilinga - Sister
Luīze von Junga-Štilinga - Sister
Šarlote fon Engelharde - Sister
Sofija fon Junga-Štilinga - Sister
No 1852. gada augusta mācās Drēzdenes mākslas akadēmijas profesora Ādolfa Ērharta privātajā darbnīcā, pēc tēva nāves 1853. gadā studijas nākas pārtraukt
Rīgas pilsētas meiteņu skola
Strādājusi par zīmēšanas skolotāju
Elīzes fon Jungas-Štilingas zīmēšanas skola
Skolas dibinātāja, vadītāja un sākotnēji arī vienīgā pedagoģe
Neprecēto sieviešu apvienības Meiteņu amatniecības skola
Līdzdarbojusies skolas dibināšanā, strādājusi par zīmēšanas skolotāju, kopš 1882. gada skolas valdes priekšsēdētāja
© LU LFMI, 2022. Website: Graftik
When republishing or quoting, reference to the resource of the Institute of Literature, Folklore and Art of the University of Latvia (LU LFMI) is mandatory. Large-scale copying and use of materials for commercial purposes is allowed only with the written permission of LU LFMI.